STS-124

**STS-124**, היא משימה בתוכנית מעבורות החלל של נאס"א ששוגרה ב-31 במאי 2008, משימה זו נועדה להוסיף לתחנת החלל הבינלאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטית עצמאית משלה, מתוצרת יפן.
חלק מדוחס האוויר של יחידה זו הגיע במשימה הקודמת, STS-123 ויתרת החלקים צפויים להגיע במשימת STS-127. בנוסף, הוכנסו למעבורת חלקים לתיקון בית השימוש שנשבר בתחנת החלל.

זו משימתה ה-35 של הדיסקברי, הטיסה השלישית שביצעה מעבורת בשנת 2008 והטיסה 123 בתוכנית מעבורות החלל מאז STS-1.

## צוות
* **מפקד המשימה:**  מארק קלי  (Mark E. Kelly)
* **טייס:** קנת האם (Kenneth T Ham)
* **מומחית למשימה:** קרן נייברג (Karen L. Nyberg)
* **מומחה למשימה:** רונלד גארן (Ronald J. Garan, Jr.)
* **מומחה למשימה:** מייקל פוסום (Michael E. Fossum)
* **מומחה למשימה:** אקיהקו הושידה (Akihiko Hoshide) 
* **[[מהנדס טיסה]]:** גרגורי שמיטוף (Gregory Chamitoff) - בהמראה בלבד
* **מהנדס טיסה:**  גארט רייזמן (Garrett E Reisman) - בנחיתה בלבד

## מטען ייעודי
שמאל|ממוזער|200px|תחנת החלל לאחר הרכבת מעבדת הניסויים היפנית, קיבו.
שמאל|ממוזער|200px|הרכבת יחידת האוויר המדוחס של מעבדת הניסוי, קיבו.
מעבורת החלל דיסקברי שוגרה כשבמטענה מעבדת הניסויים היפנית, הנקראת "קיבו" (תקווה, ביפנית), לשם הרכבתה בתחנת החלל הבינלאומית. מעבדת הניסוים חוברה אל רכיב "הארמוני". במשימת המעבורת הקודמת, STS-123 הובאה היחידה הלוגיסטית (יחידת האוויר המדוחס) של מעבדת הניסויים מפאת חוסר מקום בתא המטען של המעבורת למעבדת הניסוי היפנית וליחידה הלוגיסטית יחד. יחידת האוויר המדוחס הותקנה באופן זמני על רכיב "הארמוני". לאחר הליכת החלל הראשונה שבה הותקנה המעבדה היפנית קיבו לרכיב הארמוני, באה הליכת החלל השנייה של משימת STS-124 לשם הזזת יחידת האוויר המדוחס מהארמוני אל מעבדת הניסויים היפנית, קיבו. בנוסף הובאה בתא המטען של הדיסקברי הזרוע הרובוטית של המעבדה היפנית.

בנוסף, הביאה המעבורת ציוד לשם תיקון בית השימוש של תחנת החלל הבינלאומית. 

## המשימה
מעבורת החלל דיסקברי ממריאה ממרכז החלל קנדי ב-31 במאי בשעה 17:02, לפי שעון מזרח ארצות הברית. רסיסים ונשירת קצף בידוד ממכל הדלק תועדו כמינימליות ובלתי מזיקות להמשך המשימה., אולם במהלך השיגור, כן השיגור LC-39A במרכז החלל קנדי ספג נזק רב.

במהלך היממה הראשונה המלאה בחלל, קנת' הם וקארן ניברג השלימו בחינה ראשונית של קצף הבידוד התרמי על ידי המצלמה בקצה הזרוע הרובוטית של המעבורת. בנוסף בוצעו הכנות לקראת העגינה בתחנת החלל הבינלאומית.

עגינה מוצלחת בתחנת החלל הבין-לאומית בוצעה ב-2 ביוני בשעה 14:03, לפי שעון מזרח ארצות הברית. דלתות  המעבורת ותחנת החלל נפתחו ב-15:36. גרגורי שמיטוף הצטרף לצוות משלחת מס' 17 לתחנת החלל הבין-לאומית והחליף את גארט רייזמן שיחזור לכדור הארץ בסוף המשימה יחד עם צוות מעבורת החלל.

ב-3 ביוני, 5 ביוני ו-8 ביוני מייקל פוסום ורונלד גארן ביצעו פעילות חוץ רכבית של כ-20 שעות.

בהמשך צוות תחנת החלל והמעברות פעלו לשילוב מודול חדש במערכות תחנת החלל, העברת מצרכים לתחנת החלל והעברת למעברות ציודם ומסמכים.

ב-1 ביוני מעבורת החלל דיסקברי התנתקה מתחנת החלל וצוות החל הכנות לנחיתה. הנחיתה בוצעה ב-14 ביוני ועברה ללא בעיות. היא בוצעה במסלול נחיתה מס' 15 במרכז החלל קנדי.
### פעילות חוץ רכבית

## גלריה

תמונה:STS-124 Astrovan portrait.jpg|צוות המשימה במרכז החלל קנדי לפני השיגור
תמונה:STS-124 Launch.jpg|שיגור מעבורת החלל דיסקברי 
תמונה:STS124SRBsep.jpg|המעבורת נפרדת משני טילי הדלק המוצק
תמונה:STS-124 Garan EVA2.jpg|האסטרונאוט רון גארן במהלך הליכת החלל השנייה, ביום ה-6 למשימה
תמונה:STS-124 Discovery and Kibo.jpg|מבט על הדיסקברי עוגנת בתחנת החלל הבינלאומית, היום ה-6 למשימה
תמונה:Kibo PM and ELM-PS.jpg|מעבדת הניסויים קיבו מותקנת בתחנת החלל, היום ה-7 למשימה
תמונה:STS-124 crew in Kibo.jpg|צוות המשימה בתוך מעבדת הניסויים היפנית
תמונה:STS-124 post-undocking.jpg|הדיסקברי לאחר עזיבת תחנת החלל הבינלאומית, היום ה-12 למשימה
תמונה:Sts-124 launch.ogv|מעבורת החלל דיסקברי משוגרת מכן השיגור 39A ממרכז החלל קנדי לקראת ביצוע משימת STS-124
תמונה:Sts124landing.JPG|נחיתת הדיסקברי במרכז החלל קנדי


## ראו גם
* משימות מעבורות החלל

## קישורים חיצוניים

* דף המידע הרשמי של משימת STS-124 באתר נאס"א
* תיאור המשימה
* סקירה של המשימה באתר נאס"א
* סרטון על המשימה
* דיווח לעיתונות

## הערות שוליים

STS-123
קטגוריה:2008 בארצות הברית